**Σύνθεση** ονομάζεται η διαδικασία σχηματισμού μιας νέας λέξης από δύο ή περισσότερες άλλες λέξεις. Οι λέξεις που χρησιμοποιούνται για να συνθέσουν τη νέα λέξη λέγονται συνθετικά.

Το πρώτο μέρος της νέας λέξης λέγεται πρώτο (α΄) συνθετικό και το δεύτερο μέρος δεύτερο (β΄) συνθετικό. Η νέα λέξη που σχηματίζεται με τη διαδικασία της σύνθεσης ονομάζεται σύνθετη λέξη ή σύνθετο, π.χ:

κρασί + ποτήρι = κρασοπότηρο

α΄ συνθετικό β΄ συνθετικό σύνθετη λέξη ή σύνθετο

**Η σημασία των συνθέτων**

Τα σύνθετα, ανάλογα με τη σχέση του πρώτου με το δεύτερο συνθετικό, χωρίζονται σε:

α. **Παρατακτικά**: τα δύο συνθετικά είναι ισοδύναμα (δηλαδή ουσιαστικό + ουσιαστικό, επίθετο + επίθετο, ρήμα + ρήμα, επίρρημα + επίρρημα) και παρατάσσονται το ένα δίπλα στο άλλο ( η σημασία τους είναι η σύνθεση των 2 συνθετικών) π.χ. αλάτι + πιπέρι = αλατοπίπερο

α΄ συνθετικό β΄ συνθετικό σύνθετη λέξη ή σύνθετο

β. **Προσδιοριστικά**: η σημασία του ενός συνθετικού προσδιορίζει τη σημασία του άλλου

π.χ. πόνος + κεφάλι = πονοκέφαλος

α΄ συνθετικό β΄ συνθετικό σύνθετη λέξη ή σύνθετο

γ. **Κτητικά**: τα κτητικά σύνθετα μπορούν να αποδοθούν με τη φράση «εκείνος που έχει». Το β΄ συνθετικό είναι πάντοτε ουσιαστικό:

π.χ. μεγάλο + σώμα = μεγαλόσωμος

α΄ συνθετικό β΄ συνθετικό σύνθετη λέξη ή σύνθετο

δ. **Αντικειμενικά**: το ένα συνθετικό είναι ουσιαστικό και το άλλο ρήμα. Το ουσιαστικό λειτουργεί ως αντικείμενο του ρήματος (κάποτε και ως υποκείμενο):

π.χ. ξύλο + κόβω = ξυλοκόπος

α΄ συνθετικό β΄ συνθετικό σύνθετη λέξη ή σύνθετο

**Η μορφή των συνθέτων: το συνδετικό φωνήεν**

Συνδετικό φωνήεν ονομάζεται το -ο- που εμφανίζεται ανάμεσα στο θέμα του α΄συνθετικού (όταν αυτό είναι κλιτό) και στο β΄συνθετικό (όταν αυτό αρχίζει από σύμφωνο)

π.χ. στομάχι + πόνος → στοχόπονος, πείραμα + ζώο → πειραματόζωο.

Όταν το β΄συνθετικό αρχίζει από φωνήεν (κυρίως α ή ο), συνήθως το συνδετικό -ο- δεν εμφανίζεται

π.χ. γλυκός + ανάλατος → γλυκανάλατος.

Αλλά έχουμε και: νότιος + ανατολικός → νοτιοανατολικός, υπό + ενότητα → υποενότητα.

***ΑΣΚΗΣΕΙΣ ΣΤΙΣ ΣΥΝΘΕΤΕΣ ΛΕΞΕΙΣ***

1) Να βρείτε το α΄συνθετικό των παρακάτω λέξεων και να δηλώσετε τι μέρος του λόγου είναι.

αλλόθρησκος

αντιμέτωπος

μεταπείθω

κοκκινόχωμα

αναβοσβήνω

μεγαλόσωμος

ζωολογία

βιβλιοθηκάριος

αυτοκαταστροφικός

πισώπλατα

2) Να κατατάξετε τις παρακάτω σύνθετες λέξεις στην κατηγορία που ανήκουν: θηριοδαμαστής, νοτιοανατολικά, κοκκινομάλλα, ανθοπώλης, αγουρόλαδο, ανεβοκατεβαίνω, ασχημομούρης, αγριόχορτο, θαλασσοπούλι

Παρατακτικά:

Προσδιοριστικά:

Κτητικά:

Αντικειμενικά:

3) Να βρείτε το β΄ συνθετικό των παρακάτω λέξεων και να δηλώσετε τί μέρος του λόγου είναι:

μεταφέρω

πολύχρωμος

κατακόκκινος

αποχωρίζομαι

πολυαγαπημένος

παραπάνω